לבד על המיטה

לבד על המיטה הוא סינגל של הזמר הישראלי עומר אדם, שיצא לאור ב-9 בפברואר 2022, על ידי חברת התקליטים NMC.

רקע והכרזה 
השיר הוקלט באולפן הקלטות בלוס אנג'לס, ארצות הברית. לפי יציאת השיר, עומר אדם רשם בעמוד האינסטגרם שלו: "הכנתי לכם עוד שיר באווירת החורף, ואני חושב שאם תקשיבו למילים, עם ווליום גבוה כזה שמכניס אתכם לאווירה, אתם תרגישו את מה שאני הרגשתי. רציתי לספר לכם שאני בלוס אנג'לס ואנחנו מכינים לכם הפתעות שמחות". במרכז מילות השיר עומד אדם שר על האישה שנפרדה ממנו, ועל תחושת הבדידות שחש בעקבות כך.

וידאו קליפ 
הווידאו קליפ הנלווה שצולם לשיר בוים על ידי אלכסיי מלב והועלה לערוץ היוטיוב של אדם ב-9 בפברואר 2022, בסמוך לצאת הסינגל. בקליפ מככבת הדוגמנית ניבר מדר בתפקיד בת זוגו של אדם שנפרדה ממנו. מאז צאתו צבר השיר כ-7 מיליון צפיות.

ביקורות 
יוסי חרסונסקי העניק לשיר ציון של שלושה כוכבי זהב מתוך חמישה, תוך שנתן לשיר ביקורת מעורבת, באומרו כי "עומר אדם אינו ממציא גלגל חדש. יצרני שירים ממלאים טקסטים בהבלים ובסיפורים מופרכים, ואדם שר אותם. איך זה שהיא מרגישה "מלכה" והוא לא מרגיש "מלך"? אם אתם לא מתפוצצים מצחוק – אצחק בשבילכם. שום דבר לא מצחיק. אדם משחק אותה טראגי".

מיקומי שיא

הערות שוליים

שירי 2022
שירי עומר אדם
שירים בעברית
שירים על בדידות
סינגלים שהגיעו למקום הראשון בעשירייה
סינגלים בהוצאת NMC יונייטד אנטרטיינמנט